Sæbø kirke

Sæbø kirke (Sæbø kyrkje) er en langkirke fra 1884 på Sæbø i Alver kommune, Vestland fylke. Kirka er den sørøstre av kirkene på Radøy. Den er en del av Den norske kirke og hører til Nordhordland prosti i Bjørgvin bispedømme. Historikk Den første kirken som lå på Sæbø ble sannsynligvis bygd rundt 1300, noe som gjør Sæbø til et at de første sognenen i Nordhordland med egen kirke. I 1860-årene ble det klart at man trengte en ny kirke på Sæbø, da den gamle kirken ikke tilfredsstilte kravene som ble satt i lovene. Ved bispevisitasen i 1871 ble det bemerket at kirken var i god stand, men for liten. Prosten ble derfor pålagt å rydde opp i dette. Det ble satt igang en prosess, og i 1882 ble det gjort vedtak om at byggingen av ny kirke skulle starte våren 1883. Arbeidet ble gjort av byggmester Karl Askeland, som også hadde legd tegningene til kirken. Grunnmuren ble bygd som pliktarbeid for folk i bygden. Arbeidet gikk etter planen, og kirken ble vigslet av biskop Fredrik Waldemar Hvoslef 20. mai 1884, en dag som forøvrig var en tirsdag og ikke en søndag som er vanlig for kirkevigsler. I 1960- og 70-årene ble det gjort store utbedringer på kirken. Man senket blant annet prekestolen og bygde om alterringen. Det ble og bygd bårehus under kirken. Kirken ble så malt til hundreårsjubileet i 1984, og et nytt oppussingsarbeid ble satt igang i 2009. Materialet fra den gamle kirken ble solgt på auksjon i bygden. Den eldste delen av inventaret var en døpefont i stein fra 1100- eller 1200-tallet. Den står nå på Bergen Museum. Referanser Litteratur Sæbø kyrkje 100 år (1884–1984). Historikk-Kort omtale-Helsingar-Jubileumsprogram, Sæbø sokneråd, 1984 Johan Litleskare (1934). Soga um Sæbøkyrkja. Bergen: Lunde. Alf Henry Rasmussen (1993). «Sæbø kyrkje». Våre kirker. Norsk kirkeleksikon. Kirkenær: Vanebo forlag. s. 370. ISBN 82-75-27022-7. Eksterne lenker (no) «Sæbø kirke». Kirkesøk. Den norske kirke. Offisielt nettsted (en) Sæbø kirke – kategori av bilder, video eller lyd på Commons (no) «Sæbø kirke». Kulturminnesøk. Riksantikvaren – Direktoratet for kulturminneforvaltning. Radøy menighet Hans-Emil Lidén: Sæbø kirke Arkivert 4. mars 2024 hos Wayback Machine. i Norges Kirker utgitt av NIKU og KA